Αλχημεία | Science Wiki | FANDOM powered by Wikia\nΑποκρυφισμός, Παραεπιστήμη, Χημεία\tΑλχημεία\nΑλχημεία Alchemy Αλχημεία Αλχημεία Αλχημεία Aλχημεία είναι η μυστικιστική τέχνη της μετατροπής διάφορων μετάλλων σε χρυσό ή γενικότερα της μίας ουσίας σε άλλη.\nΗ ονομασία "Αλχημεία" σχετίζεται ετυμολογικά με την λέξη "χημεία".\nΗ ιστορία της Αλχημείας αρχίζει, όπως αναφέρουν οι ίδιοι οι αλχημιστές, με τον Αιγύπτιο θεό Θώδιδα (ακριβέστερα, Ερμής Τρισμέγιστος). Σήμερα θεωρούμε ότι οι αρχές της Αλχημείας αποτελούσαν τεχνικές επεξεργασίας και χρωματισμού των μετάλλων, οι οποίες φυλάσσονταν ως μυστικιστική γνώση του ιερατείου. Σε αυτή τη γνώση αναφέρονταν διάφορα βιβλία στην Ελληνική Γλώσσα από τον πρώτο μέχρι τον τρίτο αιώνα μ.Χ. και η οποία εξελίχθηκε με την πάροδο των αιώνων σε ένα συνονθύλευμα πληροφοριών από την αιγυπτιακή Μαγεία, την Ελληνική Φιλοσοφία, την Αιγυπτιακή Θρησκεία, ακόμη και από τη χριστιανική θεολογία.\nΟι αλχημιστές επιχειρούσαν να δημιουργήσουν τη Φιλοσοφική Λίθο, η οποία θα μεταμόρφωνε τα βασικά μέταλλα σε χρυσό και θα χάριζε αιώνια ζωή. Πολλοί διάσημοι αλχημιστές ήταν Άραβες. Οι λέξεις αλχημεία, ελιξίριο κλπ. είναι αραβικές. Με τους Άραβες η Αλχημεία έρχεται στην Ευρώπη, μέσω Ισπανίας. Όπως οι μάγοι, έτσι και οι αλχημιστές συχνά οδηγούνταν στην πυρά για αυτό και κρύβονταν. Όμως αρκετοί ηγεμόνες ενδιαφέρθηκαν για αυτήν, ιδιαίτερα με το θέμα της "φιλοσοφικής λίθου" που απασχολούσε τα οικονομικά τους.\nΠολλές σύγχρονες επεξεργασίες χημικών ουσιών, όπως η απόσταξη ή η διαδικασία μετατροπής των υγρών σε αέρια, βασίζονται στις αρχές της Αλχημείας. Οι άνθρωποι δεν έπαψαν να πιστεύουν σε αυτή από τη μια στιγμή στην άλλη. Σταδιακά αναπτύχθηκε η σύγχρονη Χημεία, οι πρώτες εφαρμογές της οποίας εμφανίστηκαν στην Ευρώπη του 16ου αιώνα, περίοδο κατά την οποία οι παλαιές πεποιθήσεις ανατρέπονταν. Τότε οι άνθρωποι άρχισαν να συνειδητοποιούν ότι κάποιες εφαρμογές της αλχημιστών μπορούσαν να αξιοποιηθούν για την παρασκευή φαρμάκων, αποφέροντας μεγαλύτερα κέρδη\nΗ Αλχημεία ήταν τέχνη του μεσαίωνα, που προσπαθούσε να βρει φάρμακο για όλες τις ασθένειες και τη "φιλοσοφική λίθο" που θα μετάτρεπε όλα τα μέταλλα σε χρυσό και όλες τις πέτρες σε πολύτιμους λίθους. Η Αλχημεία δεν ήταν πραγματική επιστήμη, όπως η σημερινή Χημεία. Δεν εξηγούσε το γιατί και το πώς των φαινομένων και των αντιδράσεων. Όλα αυτά ο αλχημιστής τα απόδιδε στα κακά πνεύματα, για αυτό και συνήθως προσπαθούσε να καλέσει ακόμη και τον Σσατανά ή εξω-χωρικές μυστηριώδεις δυνάμεις σε βοήθεια. Δηλαδή η αλχημεία ήταν μαγεία και όχι επιστήμη.\nΟι αλχημιστές προσπαθούσαν να βρουν το ελιξίριο της μακροζωίας, που θα παράτεινε τη φυσική φθορά του σώματος και ο θάνατος θα ερχόταν πολύ αργά. Με εργασίες, μερικές φορές αποτρόπαιες, φιλοδοξούσαν να κατασκευάσουν στο εργαστήριο ένα μικρό ανθρώπινο πλάσμα, το "χομούνκουλους".\nΤο ίδιο το ελιξίριο της μακροζωίας, σε στερεά κατάσταση, ήταν η Φιλοσοφική Λίθος που υποτίθεται ότι είχε την ιδιότητα, να τοποθετηθεί σε κράμα τετηγμένων μετάλλων, να τα μετατρέψει σε χρυσό ή άργυρο. Οι διάφοροι φυσικοί νόμοι και χημικοί κανόνες, καθώς και οι διάφορες ουσίες παριστάνονταν με ακατάληπτα σύμβολα για τους πολλούς που τον κώδικα τους γνώριζαν μόνο οι αλχημιστές.\nΣήμερα γνωρίζουμε ότι δεν υπάρχει Φιλοσοφική Λίθος. Όμως όλες αυτές οι εργασίες άφησαν κάποιο κέρδος. Εφευρέθηκαν μηχανισμοί, νέες μέθοδοι, νέα προϊόντα, αναπτύχθηκαν και μερικές σωστές ιδέες. Οι αποστακτήρες τελειοποιήθηκαν. Ο Ραγήλ τον 10ο αιώνα συμπυκνώνει το οινόπνευμα χρησιμοποιώντας ασβέστη, που απορροφούσε το νερό και παρασκευάζει το θειικό οξύ(βιτριόλι). Οι Άραβες ανακάλυψαν και πολλές άλλες χημικές ενώσεις. Τέλος ο Άγγλος Ρογήρος Βάκων στρέφει την προσοχή του στα πραγματικά επιστημονικά κριτήρια και προάγει τις επιστημονικές γνώσεις του καιρού του. Έτσι μπαίνουν οι βάσεις της σημερινής Χημείας και οι βάσεις της επιστημονικής παρατήρησης. Διεξοδική ΜελέτηEdit\nΗ ουσία και η θεωρία της αλχημείας βασίζεται στη σύνθεση όλων των υπαρχόντων στον κόσμο, που είναι γενικά τριπλή. Κάθε αντικείμενο στη Φύση έχει μία αντικειμενική μορφή, μιά ζωτική ψυχή και ένα θείο σπινθήρα καθαρά πνευματικό και υποκειμενικό. Κατά τον PIERR PIOBB μπορούμε να συνοψίσουμε τη θεωρία της αλχημείας στις εξής προτάσεις: 1. Η ύλη είναι μία. 2. Είναι επιδεκτική εξελίξεως. 3. Όλα τα απλά σώματα είναι σώματα σε διαφορετικά στάδια εξέλιξης. 4. Δεδομένου ότι ο νόμος της εξέλιξης είναι νόμος γενικός της Φύσης, αρκεί να θέσουμε αυτά στις συνθήκες τις υπαγορευμένες από το νόμο, για να επαναλάβουμε πειραματικά το έργο της φύσης. 5. Το αποτέλεσμα κάθε εξέλιξης είναι μιά τέλεια μεταμόρφωση. Επομένως δε μπορεί αυτή να επιτευχθεί χωρίς την μεσολάβηση ενός ειδικού παράγοντα ο οποίος έχει σκοπό τη διέγερση της εξελικτικής ενέργειας που είναι λανθάνουσα σε κάθε σώμα. 6. Δεδομένου ότι ο παράγοντας αυτός είναι ολικής φύσης, πρέπει αυτός να θεωρηθεί σαν κάποιο σώμα που έχει φθάσει σε ιδιαίτερο στάδιο εξέλιξης. Είναι επομένως δυνατόν να το παράγουμε εργαστηριακά. Ο παράγων αυτός είναι που οι αλχημιστές ονόμαζαν " φιλοσοφική λίθο " ή " προβλητικήν κόνιν ". Οι αρχαίοι ήταν πεπεισμένοι και μάλλον δίκαια, ότι για να επιτευχθεί το " μέγα έργο " έπρεπε κάποιος να μιμηθεί τους τρόπους της Φύσης. " Ο τύπος ή το υπόδειγμα της ερμητικής επιστήμης, δεν είναι άλλο από την καθαυτή τη φύση " (Pernety). Επομένως η συνταγή του " μεγάλου έργου " έπρεπε να αντιγραφεί από την εξέλιξη της Φύσης. Η εξέλιξη αυτή κατά τον Pernety επιτελείται μέσα από 7 στάδια. 1. Πυράκτωση 2. Σήψη 3. Διάλυση 4. Απόσταξη 5. Συναίρεση 6. Εξάχνωση 7. Συμπύκνωση Θα πρέπει να πούμε ότι η πυράκτωση ορίζεται σαν την " κάθαρση " ή " κονιοποίηση " των σωμάτων δια μέσω του εξωτερικού πυρός, το οποίο αποσυνδέει τα τμήματα διαχωρίζοντας ή εξατμίζοντας το υγρό το οποίο τα συνδέει. Το πυρ το λεγόμενο φιλοσοφικό ήταν ένα είδος " ατμόλουτρου " σε συνδυασμό με το πόντιο ύδωρ ( eau pontique ) δηλ. τον υδράργυρο. Ο υδράργυρος αυτός απέχει κατά πολύ από τον υδράργυρο το μεταλλικό. Σ' αυτό συμφωνούν όλοι οι ερευνητές. Δεν είναι γνωστό σήμερα τι εννοούσαν με την έννοια υδράργυρος.\nΔεύτερο στάδιο ήταν η ζύμωση ή σήψη που κατά τους αλχημιστές " φθείρει την παλιά φύση και τη μορφή του ζυμούμενου σώματος και το μετατρέπει σε κάποιο νέο σώμα από το οποίο γεννιέται ύστερα ένας τελείως νέος καρπός". Ήταν η προπαρασκευαστική εργασία πριν τη διάλυση. Αν προσπαθήσουμε τώρα, να εξηγήσουμε τη διάλυση, μάλλον πρόκειται για μιά πράξη με σκοπό να επιτευχθεί αυτό που ο G.Le Bon αποκαλεί αφαιτερίωση της ύλη, δηλ. παραγωγή ενός ημιυλικού σώματος. Η διάλυση μετέτρεπε τον ενδοατομικό αιθέρα ( σταθερό υγρό ριζικό ) σε ένα ρευστό σώμα δηλ. πολύ λεπτό και ανάλογο με τον μεσοπλανητικό αιθέρα ( ημιυλικό σώμα ). Πιθανόν ακολουθούσε και μία ατομική ζύμωση ή σήψη με σκοπό τη μεταμόρφωση της φύσης του σώματος. Το σώμα βρίσκεται στη φάση αυτή όπως ο γλεύκος: δεν είναι καρπός σταφυλιού αλλά δεν είναι ακόμα ούτε κρασί : Ζυμώνεται . Η επόμενη εργασία μετά την ζύμωση ήταν η απόσταξη. Στη φάση αυτή αναφέρουν οι φιλόσοφοι το σώμα καθίσταται το ανδρόγυνο Rebis, και επακολουθεί η συναίρεση. Ετσι λεγόταν η εργασία κατά την οποία το σώμα ενωνόταν με τις συνθετικές αρχές κάθε υλικής ουσίας, με τη συμμετοχή στην αντίδραση του άλατος ( αιθέρας ), του θείου ( ενδοατομική ενέργεια ) και του υδράργυρου ( σώμα καθαυτό υλικό) Τότε γινόταν ένα είδος ανασύνθεσης της ύλης. Στη συνέχεια ακολουθούσαν δύο άλλες εργασίες, η εξάχνωση και η συμπύκνωση, οι οποίες κατά τους συγγραφείς ήταν πολύ απλές για όσους κατείχαν το μυστικό αλλά πολύ δύσκολες για τούς άλλους. Πράγματι αυτές οι εργασίες έχουν καλυφθεί με πολλή προσοχή και μυστήριο. Γενικά το μέγα έργο περιελάμβανε 3 στάδια : - Το πρώτο ήταν η παραγωγή του Rebis - Το δεύτερο η παρασκευή του ελιξιρίου ή φιλοσοφικής λίθου. - Το τρίτο που λεγόταν βαφή ήταν συνώνυμο της μεταστοιχειώσεως.\nΤο Rebis εάν δεν κατεργαζόταν σωστά είχε την τάση να επαναλαμβάνει την προηγούμενη κατάσταση την οποία είχε το σώμα κατά την φάση της πυράκτωσης. Χρειαζόταν λοιπόν να δοθεί ο κατάλληλος χωρισμός χάρη στον οποίο θα πετύχαιναν την παραπέρα εξέλιξη. Επρεπε κατά την αλχημική έκφραση να δοθεί η " εμψυχούσα αρχή ". Το ελιξίριο είχε αυτό το σκοπό. Τότε μόνο μπορούσε ο αλχημιστής να προχωρήσει στην εξάχνωση, η οποία ήταν μιά πράξη ανάλογη της απόσταξης. Το Rebis μόλις παράγεται από την απόσταξη είναι ένα σώμα πού καθίσταται σε νέες βάσεις, αλλά δεν είναι αλλοιωμένο κατά τα βασικά του στοιχεία. Απαιτείται νέα ζύμωση ! Αυτή ονομάζεται ερμητική ζύμωση και είναι η μυστικότερη πράξη της αλχημείας. Πραγματοποιείται με τη συμμετοχή του ελιξιρίου. Γι' αυτό και η παραγωγή του ελιξιρίου κατέχει τα πρωτεία στους αρχαίους συγγραφείς. Μετά από την ερμητική ζύμωση του Rebis με το ελιξήριο πρέπει να ακολουθήσει η βαφή ή χρώση. Διότι ένα Rebis που ζυμώθηκε είναι ένα σώμα "εξελιχθέν" αλλά δεν έχει ακόμα αποκτήσει σταθερότητα. Πρέπει να σταθεροποιηθεί σ' ένα ορισμένο στάδιο εξέλιξης. Η σταθεροποιός ουσία είναι η βαφή. Και η τελευταία κατεργασία όπως είπαμε ήταν η συμπύκνωση η οποία ήταν η συγκέντρωση του τεχνικά παρασκευασμένου σώματος. ΥποσημειώσειςEdit\nΧημεία Αποκρυφισμός Φιλοσοφική Λίθος\nΣ. Φραγκόπουλου, Ιστορία της Αλχημείας.\nasxetos.gr Κίνδυνοι Χρήσης\nΑνακτήθηκε από το "http://el.science.wikia.com/wiki/%CE%91%CE%BB%CF%87%CE%B7%CE%BC%CE%B5%CE%AF%CE%B1?oldid=225461".


ΑΘΛΗΤΙΚΟΙ ΨΙΘΥΡΟΙ: Φαν Πέρσι: «Να είμαστε ρεαλιστές»\n▼ Ιουν 18 (154)\nΣε κίνδυνο η καριέρα του Κριστιάνο Ρονάλντο!!\nΑνυπόμονος ο Βιντάλ!!\nΠαπαθανασάκης & Co.!\n«Πρέπει να κυριαρχήσουμε»\n«Θερμό» επεισόδιο στην Εθνική!!\nΜπλοκάρει την εκκαθάριση ο Ματθαίου!!\nΔιαψεύδει η «Ελληνικός Χρυσός» τα σενάρια περί συν...\nΠάει Γουέστ Μπρομ ο Λέσκοτ!!\nΘα πάει ...μακριά η βαλίτσα!!\nΕμμένει στην αποχή η «Γαλατά»\nΤο μεγαλύτερο ποδοσφαιρικό ψέμα ειπώθηκε στο Μαρακ...\nΣτον Ολυμπιακό ο Ελαμπντελαουί!!\nΠράνιτς: «Ο Μάριο είναι ο… Μάριο»!!\nΝέα πρόταση ΠΑΟΚ για Στοχ!!\nΔοκιμασία με τη Νιούκαστλ για την πρωταθλήτρια!!\nΜε φόρα για την πρόκριση!!\nΤα λένε ξανά και ανακοινώνεται!!\n«Ελληνικός Χρυσός» για τον Άρη!!\nΚαλάθης προ των πυλών!!\nΈφερε Σεγκούρα ο Μελισσανίδης!!\nΝαι μεν ο Οτσόα, αλλά αυτή δεν είναι Βραζιλία!!\nΟι λίγοι διεθνείς θα είναι αβαντάζ!!\nΟ «εργάτης» της Βραζιλίας!!\nΘρήνος για Αλκέτα Παναγούλια!\nΟύτε στο νυχάκι τους ο Νεϊμάρ!!\nΠαίκτες, όχι Σαμουράι θα αντιμετωπίσει η εθνική!\nΜακράν ο καλύτερος... μάνατζερ του Μουντιάλ!!\nΡεσιτάλ Αλέφαντου κόντρα στους άσχετους!!\nΔώρο Ακινφέεφ, γκέλα η Ρωσία!!\nΚωδικός Ιαπωνία: Οι δοκιμές του Σάντος\nΚαι τρίτο «χτύπημα» από Μεξικανή ρεπόρτερ!! (video...\nΣτην Εφές ο Περπέρογλου!!\n«Μπορούσαν να είχαν σκοράρει και οι δύο ομάδες»\nΟι ηλίθιοι και ο πανηλίθιος! (video)\nΙστράτι: “Καμία νεότερη επαφή με ΠΑΟΚ”\nΠωλητήριο σε Μανιά!!\n«Όλοι στο Nick Galis Hall»\nΑντιπροσωπεία της Sportfive στη Τούμπα!!\nΣτόχος από το Μπουρουντί!!\n«Καρεκλοκένταυροι στον Άρη»\n«Ενημερωμένος ο Βενιζέλος»\n«Ενίσχυση και στις τρεις γραμμές»\nΈδωσαν τα χέρια!!\n«Θα υπάρξουν εκπλήξεις»\n«Πολύ μεγάλος μπακ»\n«Έκανε έρανο ο Άγγελος»\nΗ… Μαρία της γειτονιάς έκανε πρόταση γάμου στον Οτ...\nΠοινή φυλάκισης σε Εμρέ!!\nΣπερς για Αντετοκούνμπο;\nΗ Χιλιανή πορνο-σταρ υποσχέθηκε… υπερωρίες!!\n«Απίθανο να επανέλθει ο Σουμάχερ»\nΑποσύρθηκαν οι κατηγορίες για Μέσι!!\nΟ τερματοφύλακας με τα έξι… χέρια!!\nΦαν Πέρσι: «Να είμαστε ρεαλιστές»\nΕύκολο 2-0 για Αρμάνι!!\nΘετικό κλίμα για Τσαϊρέλη!!\nΚόμπι: «Αγαπημένο μου άθλημα το ποδόσφαιρο»\nΜουντιάλ τέλος για Κοεντράο!!\nΣτη… γωνία για Μρτζα η ΑΕΚ!!\n«Τραπουλόχαρτο» το νέο Μαρακανά!! (video)\nΦιλικό με Χάποελ Ρανανά ο Πανθρακικός!\nΌσα και να λέμε για τους Γερμανούς…!!\nΕργομετρικά και προπόνηση!!\nΤο πρόγραμμα προετοιμασίας του ΠΑΣ!!\n«Ντόπες» από Σάντος και Καραγκούνη!!\nΈτοιμοι για το «come-back»\nΝάπολι και Ρόμα για Μανωλά!!\nΠΑΟΚ: Ευτυχώς ενημερώθηκε κι ο Βενιζέλος!!\nΑτομικό ρεκόρ για Μάστορα!!\nΠροσύμφωνο με την Αλ-Αραμπί ο Τσάβι!!\nΕυρωπαϊκός «πελάτης» η Ουρουγουάη!!\nΕπιστρέφει ο Μπουφόν!!\n«Θέλει Εκίθα ο Ολυμπιακός»\nΤελείωσε. Το Μεξικό κάνει… casting στις ρεπόρτερ!!...\nΔε συμφώνησαν Ολυμπιακός-Μάντζαρης!!\nΟ Ιμπραΐμοβιτς «δουλεύει» τους Αμερικάνους!! (video)\nΟι τρεις Μουντιαλικοί στόχοι της Ρεάλ Μαδρίτης!!\nΜισιρλής: «Περιμένουμε τα λόγια να γίνουν πράξεις»\nΒρήκε ομάδα ο Καντέ!\nΠερπέρογλου: «Δύο υπέροχα χρόνια στον Ολυμπιακό»\nΑποχή της Γαλατά από τον τελικό!!\n«Θα παίξει επιθετικά η Ελλάδα»\nΤι συμβαίνει όταν τρέχουμε πολύ, αλλά δεν τρέχουμε...\nΠαγκίτης (ξανά) ο Ντρογκμπά!!\nΘέλει πίσω τον Σερμαντίνι η Σαραγόσα!!\nΤέλος η κόντρα Ιωαννίδη-Ολυμπιακού!!\n«Έδεσε» Σαββίδη μέχρι το 2018 ο ΠΑΟΚ!!\n«Γήπεδο στα χώματα της ΑΕΚ»\nΜε το… νου στην Αγγλία!!\nΖήτησε προθεσμία από «Ζοτς» ο Καλάθης!!\nΝτοπέ… ούτε για δείγμα!\nΕνδιαφέρον ναι, συμφωνία όχι…!!\n«Μετά το Μουντιάλ, βλέπουμε»\nΣυμφώνησε με Αλόνσο η Μπιλμπάο!!\nΜπορεί να πετάει στα σύννεφα μετά την επιβλητική πρεμιέρα της Ολλανδίας στο Μουντιάλ, όμως ο Ρόμπιν Φαν Πέρσι κρατάει χαμηλά τους τόνους για τη συνέχεια της διοργάνωσης.\nΔεν έκρυψε την ικανοποίησή του για την επιβλητική νίκη της Ολλανδίας επί της Ισπανίας όμως θέλησε να κρατήσει τα πόδια στο έδαφος ο Ρόμπιν Φαν Πέρσι.\nΟ αρχηγός των «οράνιε» σχολίασε τις απαιτήσεις του κόσμου που αυξήθηκαν μετά τη νίκη επί των Πρωταθλητών Κόσμου, τονίζοντας πως έχει αντιστραφεί η αίσθηση που υπήρχε πριν το Μουντιάλ.\n«Όλοι στην Ολλανδία είναι χαρούμενοι. Έχουμε πλέον να αντιμετωπίσουμε και τις υψηλές προσδοκίες των φιλάθλων, οι οποίες στην πραγματικότητα ήταν λιγότερες απ’ ότι άλλες χρονιές. Νομίζω πως λειτούργησε υπέρ μας ότι κανείς δεν περίμενε πολλά από μας, όμως η απόδοσή μας το έχει αλλάξει αυτό».\nΌσον αφορά στη μεγάλη νίκη επί των Ρόχας, ανέφερε: «Η Ισπανία έχει περάσει τα τελευταία έξι χρόνια, κερδίζοντας ό,τι μπορεί να κερδίσει. Έχει δείξει αρκετές φορές στον κόσμο τι μπορεί να προσφέρει. Είναι υπέροχο το να σταματάς το σερί τους, αλλά σαν χώρα δεν πρέπει να προτρέξουμε. Πρέπει να είμαστε ρεαλιστές.\nΠρέπει να διαβεβαιώσουμε πως συγκρατούμε, όχι μόνο τους ανθρώπους και τους φιλάθλους, αλλά και τους εαυτούς μας. Η διοργάνωση έχει μόλις αρχίσει. Καταφέραμε να κάνουμε μια εντυπωσιακή αρχή, αλλά έχουμε ακόμα πολύ δρόμο για να πάρουμε το τρόπαιο».\nΟ αρχηγός των «οράνιε» αναφέρθηκε και στις συμβουλές που έδωσε ο Λουίς Φαν Γκάαλ για τη συνέχεια:\n«Ο προπονητής μας δεν εντυπωσιάζεται εύκολα και μας αφήνει να το γνωρίζουμε. Έχουμε οδηγίες να κρατάμε την μπάλα, αλλά όχι με φόβο. Πιστεύει πως είμαστε τόσο καλοί όσο είναι οι υπόλοιποι και το έδειξε στο ματς κόντρα στην Ισπανία».Πηγή: sport-fm.gr


Στο φως νέα καταγγελία: «Έχω κακοποιηθεί από γυναίκα στην τηλεόραση, που ηγούνταν της δουλειάς» - City365.gr\nΣάββατο 06 Μαρ 2021 06:59\nΑρχική Πηγές Gossip TV Στο φως νέα καταγγελία: «Έχω κακοποιηθεί από γυναίκα στην τηλεόραση, που ηγούνταν...\nΣτο φως νέα καταγγελία: «Έχω κακοποιηθεί από γυναίκα στην τηλεόραση, που ηγούνταν της δουλειάς»\nΌπως τονίζει με δηλώσεις της, σε παλιότερη δουλειά της στην τηλεόραση, είχε πέσει θύμα κακοποίησης από γυναίκα που ηγούνταν του συγκεκριμένου project. Όμως, όπως επισημαίνει, δεν μίλησε ούτε τότε με συγκεκριμένα ονόματα, ούτε πρόκειται να το κάνει και τώρα καθώς δεν θεωρεί ότι έχει κανένα νόημα.\nΟ λόγος για την Λίλιαν Αρχοντή που οι περισσότεροι από εμάς θυμόμαστε ως… παράνομη σχέση του Μάνθου Φουστάνου, τη Φιόνα, στην αγαπημένη και all time classic σειρά του ΑΝΤ1 που συνεχίζει να προβάλλεται ακόμα και σήμερα, το “Κωνσταντίνου και Ελένης”.\nΗ ηθοποιός γίνεται… χείμαρρος και αναφέρεται με κάθε λεπτομέρεια σε όλα όσα πέρασε κατά τη διάρκεια της καριέρας της μέχρι σήμερα. Δείτε τι είπε σε πρόσφατη συνέντευξή της…\nΈχεις πέσει θύμα κακοποίησης;\nΝαι, φυσικά και έχω πέσει θύμα κακοποίησης. Έχω δεχτεί σεξουαλική παρενόχληση, όπως λεκτική και ψυχολογική κακοποίηση. Η ψυχολογική κακοποίηση που βίωσα, ήταν ακόμα πιο σκληρή από οτιδήποτε άλλο έχω περάσει, καθώς έχω κακοποιηθεί στο θέατρο και στην τηλεόραση, από άνδρες, αλλά και από γυναίκες. Πολλά χρόνια στο θέατρο με “κυνηγούσε” ένα “μεγάλο κεφάλι” του θεάτρου, γιατί ήμουν αρεστή και με ήθελε στη ζωή και στη δουλειά του. Εγώ έπρεπε να βρω πολλούς τρόπους και χειρισμούς, για να μπορέσω να τον απορρίψω, χωρίς να χάσω τη δουλειά μου, να μη δημιουργήσω πρόβλημα στη ζωή μου γενικότερα, αλλά και χωρίς να χάσω την ψυχή μου. Επίσης, γυναίκα συνάδελφος, επειδή δεν πήρε τον πρωταγωνιστικό ρόλο και τον έδωσαν σε μένα, με απειλούσε από τα μέσα της σεζόν, με όποιον τρόπο μπορούσε, μέσα στα καμαρίνια, επάνω στη σκηνή, αλλά και έξω από το θέατρο, λέγοντας ότι θα κάνει ό,τι μπορεί για να με διώξει από την παράσταση. Μου είχε κηρύξει “πόλεμο”, νευρικό πρόβλημα, να μου σπάσει τα νεύρα, για να φύγω. Ειρωνείες απειλές και ανελέητη κακία…\nΓιατί δεν το ανέφερες ποτέ; Ποια στάση κράτησες τότε;\nΔε μίλησα, γιατί δεν ήξερα πώς θα εξελιχθεί από τη στιγμή που υπήρχε μια τέτοια ένταση… Της έδειχνα πως αδιαφορώ, την άφησα να “χτυπιέται”. Το μόνο που έκανα, λόγω των βαριών απειλών της, ενημέρωσα την οικογένειά μου και δύο κολλητούς μου φίλους. Εγώ σκληραγωγήθηκα, ατσαλώθηκα, βρήκα τρόπους να μπορώ ν’ αμύνομαι. Αν δεν θέλεις κάτι, ανοίγεις την πόρτα και φεύγεις, αν έχει προσβληθεί πολύ το μέσα σου και η ψυχή σου, το καταγγέλλεις άμεσα. Έφτασα να παθαίνω κρίσεις πανικού, σχεδόν νευρικό κλονισμό, έτρεμα, από τον κακό τρόπο ενός σκηνοθέτη που ήταν πολύ απαιτητικός και δημιουργούσε πολλά προβλήματα σε όλη την ομάδα, στο θίασο. Όλη η σεζόν ήταν βασανιστήριο. Έχω κακοποιηθεί από γυναίκα στην τηλεόραση, που ηγούνταν της δουλειάς, στη συνεργασία αυτή με “έτρεχαν”, σε σημείο να μου δημιουργούν αφόρητο στρες, ενώ κάποια στιγμή επειδή “πάτησα πόδι”, σταμάτησε η συνεργασία μου. Ακόμα, μεγάλος φωτορεπόρτερ, όταν ήμουν γύρω στα 18, που είχα μπει στη σχολή, ήθελε να με βγάλει φωτογραφίες και μου έδινε συμβουλές, αλλά σ’ ένα από τα τηλεφωνήματά μας, τον άκουσα να βαριανασαίνει, κι έπειτα από μερικά λεπτά κατάλαβα ότι αυτός ο άντρας αυνανιζόταν, εκεί έπαθα σοκ, έτρεμα με το τηλέφωνο στο χέρι. Δεν του ξαναμίλησα ποτέ, του γύριζα την πλάτη, κάθε φορά που τον συναντούσα. Ακόμα, δύο άντρες συνάδελφοι, σε διαφορετικά χρονικά διαστήματα, ο ένας ήρθε στο καμαρίνι μου, παρέα με μία κοπέλα συνάδελφο, ενώ ο άλλος με φώναξε στο καμαρίνι του, όπου είχε 5 άτομα εκεί και με παρουσία κόσμου και στις δύο περιπτώσεις, μου έδειξαν το μόριό τους.\nΈβαλα τα γέλια, μου φάνηκε καλαμπούρι, βέβαια δεν ήταν η πρώτη φορά που έβλεπα μόριο, δεν σοκαρίστηκα…(Γέλια). Μ’ έναν από αυτούς που μου έδειξε το μόριό του, ξανασυνεργάστηκα, το θέμα προσπεράστηκε… Είμαι εδώ, μια χαρά είναι η ψυχούλα μου, χωρίς κόμπλεξ, χωρίς να έχω προβλήματα, ούτε κατάλοιπα. “Ντοπαριζόμουν” με ό,τι φυτικό, βιταμίνες και δεν έμπλεξα με χάπια.\nΔεν υπάρχει ο φόβος, ότι θα υπάρξει αντίκτυπο, ότι δε θα ξαναβρείς δουλειά, ότι μπορεί να βρεθείς στα αζήτητα, γιατί δεν υπέκυψες σε… ορέξεις ή γιατί μίλησες;\nΕπίσης στην ηλικία των 20 ετών δεν έχεις τις ίδιες άμυνες, για ν’ αντιμετωπίσεις καταστάσεις.\nΑλλιώς είναι όταν είσαι μικρή, βέβαια, όλες οι κοπέλες που ανέφεραν επώνυμα τα περιστατικά, έκαναν όλες καριέρα, έγιναν επώνυμες, έγιναν πρωταγωνίστριες, δεν τους έβλαψε το περιστατικό, βαρύ περιστατικό, που βίωσαν στα 20-22 ή 25 τους. Εγώ αναφέρθηκα ανώνυμα…\nΔεν είναι τίμιο να μιλάς ανοιχτά, λέγοντας το όνομα του ανθρώπου που σε ενόχλησε; Δεν θεωρείς ότι μπορείς κι εσύ να σώσεις κάποιες γυναίκες, όπως προανέφερες;\nΔε θέλω να αναφέρω τα ονόματά τους, γιατί δεν γουστάρω να μάθουν πως με έβλαψαν και γιατί δεν θέλω να τους βλάψω όπως εκείνοι εμένα. Αν αναφέρω τα ονόματά τους, δεν θα ξαναβρούν δουλειά στο θέατρο, δεν θα ξαναστεργιώσουν. Θα αφήσω τον Θεό να τους κρίνει. Τι θα βγει να τους αναφέρω; Θα χαλάσω τη ζωή, την πορεία τους, την οικογένειά τους… Θα δυστυχήσουν, θα πέσουν διαζύγια, θα κλείσουν θέατρα…


ALTAMAR APARTHOTEL ΠΟΥΈΡΤΟ ΡΊΚΟ - Πουέρτο Ρίκο, Ισπανία\nAv. De La Cornisa,, Πουέρτο Ρίκο, Ισπανία\nΤοποθετημένο δίπλα σε παραλία, το ήσυχο Altamar Ξενοδοχείο προσφέρει 257 όμορφα δωμάτια με θέα σε Ατλαντικός Ωκεανός.\nΑυτό το ξενοδοχείο βρίσκεται 4.6 χλμ μακριά από Canary Diving Adventures. Το κατάλυμα απέχει 1 χλμ από το κέντρο της πόλης.\nΗ σαγηνευτική θέα σε κόλπο καλωσορίζει τους επισκέπτες σε δωμάτια όπως δίκλινο δωμάτιο club, διαμέρισμα 1 υπνοδωματίου και δίκλινο δωμάτιο προσφέροντας ιδιωτικά μπάνια με ανεμιστήρα οροφής, θυρίδα ασφαλείας, τηλεόραση, ιδιωτικό μπαλκόνι και γραφείο εργασίας. Επίσης έχουν παροχές για καφέ και τσάι, ψυγείο και φούρνο διαθέσιμα για αυτοεξυπηρέτηση.\nΤο κατάλυμα βρίσκεται σε θεσπέσια τοποθεσία μόλις 45-λεπτά οδικώς από το αεροδρόμιο Gran Canaria.\nΟι επισκέπτες έχουν στη διάθεσή τους μηχάνημα ανάληψης μετρητών, αποθήκευση αποσκευών και ανελκυστήρα για την κάθε ανάγκη και υπολογιστές, επιχειρηματικό κέντρο και αίθουσα συναντήσεων για τους επαγγελματικούς λόγους.\nΘα βρείτε εξέδρα στον ήλιο, χώρο για πικ-νικ και πισίνα, που προσφέρονται μέσα στο ξενοδοχείο.\nAltamar Aparthotel, Ισπανία\nNew Wilmington Hotel Ήστμπορν\nGrand Hotel De La Plage Ρουαγιάν


Στην άκρη του γιαλού | Η Εφημερίδα των Συντακτών\nΚάθομαι στην Τσιχράντα, μια αμμουδιά της βορειοδυτικής Λέσβου, απέναντι από το ακρωτήρι Μπαμπάς της Μικράς Ασίας. Οταν η ατμόσφαιρα είναι καθαρή, σου επιτρέπει να δεις τα σπίτια του τούρκικου χωριού. Με γυμνά μάτια ξεχωρίζεις κι ένα συγκρότημα θερινών κατοικιών, στοιχισμένων σε μια μικρή πλαγιά.\nΚι όμως η μικρή απόσταση δεν επιτρέπει στους κατοίκους των δύο πλευρών, Ελληνες και Τούρκους, να επισκέπτονται ο ένας το χωριό του άλλου. «Δεν μπορώ να καταλάβω γιατί δεν με αφήνουν να πάρω τη βάρκα μου και σε μισή ώρα να βρεθώ απ’ το χωριό μου, το Μπεχράμ, στη Σκαμιά», μου έλεγε πριν από μερικά χρόνια ένας Τούρκος βαρκάρης. Πάνω στον χάρτη η απόσταση έχει πλάτος όσο δυο δάκτυλα. Αν κλείσεις τα μάτια, δεν ξέρεις σε ποια απ’ τις δυο στεριές βρίσκεσαι. Παντού πέτρινα κτίσματα, χτισμένα απ’ τους ίδιους μαστόρους, γύρω απ’ τα χωριά, ελιές ώς κάτω τη θάλασσα. Ούζο εδώ, ρακί εκεί, θαλασσινοί μεζέδες, γκιουσλεμέδες, ντολμαδάκια, μπουρέκια.\nΛίγο πιο βόρεια είναι η Εφταλού, η αγαπημένη παραλία του Βενέζη. Σ’ αυτή διάλεξε να φτιάξει το σπίτι, την κούλα του. Να βλέπει καθημερινά, τα καλοκαίρια που παραθέριζε, την αγαπημένη του γη· τη γη της Μικράς Ασίας, την Αιολική Γη, τις κορφές των βουνών, τα Κιμιντένια Ορη. Πώς άντεξε, ώς το τέλος της ζωής του, και δεν επισκέφθηκε την πατρογονική γη, το πατρικό του σπίτι στο Αϊβαλί, τα κτήματα της οικογένειας, τους μεράδες καθώς λέμε. Στην κούλα της Εφταλούς φιλοξενούσε τα καλοκαίρια τους φίλους του, έγραφε χρονογραφήματα κι επιφυλλίδες για τις αθηναϊκές εφημερίδες. Κι εκεί κοντά, κατά την επιθυμία του, θάφτηκε.\nΩς κι ο καφές στην ταβέρνα του Αντώνη μυρίζει Ανατολή, άμα το θες. Ακουμπώ το κουπάκι του καφέ στο πέτρινο τοιχαλάκι κι η ματιά μου ακολουθεί το πέταγμα των γλάρων. Πάνε κι έρχονται ανάμεσα στις δυο στεριές· του νησιού και της ασιατικής ακτής. Διαβατήριο η αιγαιοπελαγίτικη καταγωγή τους, πατρίδα οι βραχονησίδες κι ο ουρανός, σύντροφοι των κυμάτων και των ψαράδων. Ακολουθάνε τις τράτες στα ψαρέματα, και παρακολουθούνε το καλάρισμα των διχτυών.\nΠερισσότερο νοιάζονται για το μάζεμα και το ξεψάρισμα των διχτυών. Γιατί γνωρίζουν, έχουν μάθει στο σχολειό της θάλασσας, ότι οι ψαράδες θα τους ρίξουν οπωσδήποτε ψάρια, το μερίδιο που δικαιούνται. Ετσι πάντα σχηματίζεται σμήνος γλάρων πίσω από τις ψαρόβαρκες. Κάποιοι απ’ αυτούς ξεμακραίνουν απ’ τους άλλους, ζούνε μοναχικά· σαν τον γλάρο Ιωνάθαν. Διαλέγουν ένα βραχάκι, στην άκρη του γιαλού, και από κει παρακολουθούνε τον κόσμο, τη ζωή να κυλά, τη δική τους, αλλά και των ανθρώπων.\nΟκτώ Τούρκοι στρατιωτικοί έχουν ζητήσει άσυλο στην Ελλάδα μετά το αποτυχημένο πραξικόπημα -ή κίνημα- στην Τουρκία. Το τουρκικό κράτος απαιτεί την έκδοσή τους κατηγορώντας τους για εγκληματικές πράξεις. Και η...


Muse - Page 2 - Μουσική - .aNiMe//GR\nStarted By shinobi-13 , Aug 25 2006 15:59\nPosted 08 May 2008 - 11:49\nΠαιδιά αυτό το συγκρότημα είναι αρκετά παλιό και εχουν βγάλει το πρώτο τους άλμπουμ όπως λέει ο hajate εδώ και κάτι χρόνια....είναι φοβερό συγκρότημα και μου αρεσουν παρα πολυυυυ.....καλά το Absolution ειναι το αγαπημενο μου δισκάκι....έχουν φοβερά τραγούδια και τέλια μουσική....\nΤα πιο γνωστά κομμάτια τους ειναι τα εξης:\nPosted 08 May 2008 - 12:16\nδεν φαίνεσαι για άτομο που θα άκουγε muse\nμου κάνει εντύπωση πάντως γιατί όταν πρωτοξεκίνησαν κανεις δεν τους άκουγε αλλα βλέπω ότι τώρα οι πιο νέοι τους εκτίμησαν περισσότερο από ότι εμείς.\nαλλα ίσως φταίει ότι τότε είχε πιο πολλά συγκροτήματα σαν αυτούς\nPosted 08 May 2008 - 15:42\nΓυρω στις 8000 μαζεψαν και αυτο πιστευω επειδη εγινε καθημερινη και στα απομακρυσμενα χωραφια της Μαλακασας. Κατα τα αλλα μια χαρα επιτυχημενη ηταν αφου τα σπασανε κυριολεχτικα και κοσμος το καταευχαριστηθηκε..\nΠρώτη φορά ακούω για 8000, αλλά αφού δεν ασχολήθηκα ιδιαίτερα πάω πάσο. Στο αν είναι επιτυχημένη αναφέρθηκα καθαρά στον αριθμό εισητηρίων (6000 για ''μεγάλο'' όνομα δεν θεωρούνται επιτυχία)\nΤωρα το οτι καποιοι ελληνες τους σνομπαρουν επιδεικτικα ειναι πιστευω επειδη πολλοι σε αυτη την χωρα ειναι πολλα χρονια πισω οσον αφορα τα μουσικα ακουσματα και ειναι κολλημενοι στις για αυτους "in" προτιμησεις.. Αλλωστε σε οποια χωρα και να παιξουν γινεται χαμος.\nΉ ίσως απλά δεν τους αρέσει η μουσική τους (θέμα καθρά γούστου) . Α\n#19 Mr Ayu-Mania\nPosted 08 May 2008 - 15:55\nΉ ίσως απλά δεν τους αρέσει η μουσική τους (θέμα καθρά γούστου) .\nΔεν νομιζω οτι ειναι μονο αυτο...\nΓια πολλους στη χωρα μας για να θεωρειται ενα συγκροτημα "κουλ" πρεπει τα μελη του να ειναι π.χ μαλλιαδες η γενικοτερα να ακολουθουν ενα συγκεκριμενο underground ρευμα. Και φυσικα να μην ειναι πολυ εμπορικο. Το οτι οι Muse ειναι νορμαλ ατομα και οχι καφροι, συν του οτι η μουσικη τους εχει εκτιμηθει απο το γενικοτερο συνολο με αποτελεσμα να θεωρουνται πια "εμπορικοι", εχει οδηγησει πολλους ελληνες στο να τους σνομπαρουν...\nPosted 08 May 2008 - 16:03\nένα πράγμα όπως ο portishead ας πούμε και οι massive attack?\nPosted 08 May 2008 - 16:05\nΧμ. Ίσως υσχίει αλλά όχι στο βαθμό του να θεωρεί κάποιος ότι το συγκρότημα χάνει κόσμο απο αυτή τη στάση ή ότι αυτός είναι ο κύριος λόγος που αυτό συμβαίνει. Άλλωστε, αμφιβάλω αν στην Ελλάδα θεωρούνται εμπορικοί.\nΌσο για τους μαλλιάδες που ανέφερες, για όσους είναι αυτού του στύλ, μπορείς να βρείς άλλους τόσους που σνομπάρουν τους μαλλιάδες και τους κάφρους. Αυτό θα μπορούσαμε να το πάμε μακριά αλλά είναι αρκετά οφ τόπικ.\nΜια χαρά κόσμο έχουν και οι 2, ειδικά τους δεύτερους μπορείς να βρείς και άτομα που είναι καθαρά μέσα στο μέταλ να τους ακούνε.\nPosted 08 May 2008 - 16:18\ne ναι ρε σου πλάτωνα αυτό εννοώ.\nPosted 08 May 2008 - 22:23\nTην μπερδεύεις με την συναυλία των Manic Street Preachers.. η οποία θεωρήθηκε σχετικά αποτυχημένη.. καθώς τη σύγκριναν (ανεπιτυχώς) οι περισσότεροι με την συναυλία των Muse ,οι οποίοι μάζεψαν περισσότερο κόσμο..!\nΠαραθέτω μέρος του live report του Άλκη Κοροβέση (συντάκτη του rocking.gr)\nΗ παρουσία και μόνο σε μια τέτοια συναυλία είναι εμπειρία από μόνη της. Μια μυστική συνομωσία όλων των υπολοίπων παραγόντων, πέραν των μουσικών, συνετέλεσε στο να αποτελέσει αυτή η εμφάνιση των Muse μια από τις κορυφαίες συναυλίες που έχουν γίνει ποτέ στην Ελλάδα, χωρίς υπερβολή. Ο συνδυασμός ήχου και εικόνας σε μετέφερε σε ένα παράλληλο σύμπαν, όπου το μόνο που άκουγες ήταν η λυτρωτική μελωδία που πηγάζει από το συνδυασμό των νοτών, με έναν τρόπο που μόνο οι Muse ξέρουν να κάνουν. Ο κόσμος φάνηκε να το καταχάρηκε, σαν ένα απωθημένο να έβγαινε και να ελάφραινε την ψυχή του, τραγούδησε, χόρεψε, χοροπήδαγε στους ρυθμούς που επέβαλλε το συγκρότημα και έδειχνε μεγάλη διάθεση να περάσει καλά και να δείξει στο συγκρότημα τι εστί live στην Ελλάδα.\nΙδιαίτερα όταν βγήκαν τα τεράστια μπαλόνια τα οποία μέσω crowd surfing έκαναν τον γύρο των θεατών επικράτησε ένα πανδαιμόνιο. Από τη μεριά τους, η κορυφαία rock / indie μπάντα αναγνώρισε την αγάπη του κόσμου και ανταποκρίθηκε στο κάλεσμα του, δίνοντας ένα ρεσιτάλ, ματώνοντας την φανέλα, στη διάρκεια του οποίου έκαναν και 2 encore. Άκρως επαγγελματική αλλά ταυτόχρονα και γεμάτη συναίσθημα εμφάνιση, υπόδειγμα προς τους υπόλοιπους μουσικούς που τόλμησαν να θεωρήσουν την Ελλάδα μια αρπαχτή.\nΈνα είναι σίγουρο, αν η χρονική περίοδος υπό την οποία έγινε η συναυλία ήταν ιδανική (καλοκαίρι, Σαββατοκύριακο), ο κόσμος θα ξεπέρναγε κατά πολύ τις περίπου 8 με 9 χιλιάδες που βρίσκονταν στο Terravibe. Εις το επανιδείν λοιπόν και εύχομαι αυτό να είναι σύντομα.\nΚαι στην Ελλάδα θεωρούνται πλέον εμπορικοί. Tουλάχιστον μετά την κυκλοφορία του black holes and revelations το 2006..σίγουρα.\nPosted 09 May 2008 - 02:41\nΚαι οσοι δεν τους ειδανε live στη Μαλακασα πραγματικα χασανε...\nTRUE. Ηταν πανέμορφα, πέραν απο την ίδια τη μουσική, το σοου ηταν απίστευτο, τα φωτα κ αυτα, κ στο τελος η φαση με τα μπαλόνια ήταν θεική.\nΚατα τα αλλά εμένα μου αρεσουν πάρα πολύ, αλλα είναι φάση "εχουμε μονο χιτάκια" οποτε τα μισα τραγουδια ειναι πολύ ομορφα, κ τα άλλα μισα πολύ βαρετά.\nPosted 09 May 2008 - 08:57\nεδώ έχουμε χάσει άλλα και άλλα για τους muse Θα σκάσουμε;\nη ημερομηνία ήταν εντελός κουλή για κάποιον που δουλεύει για ακόμη μια φορά.\nη μαιζκόηττα που απέκτησα το ονομα κατά τη γνώμη μου οφείλετε στο γεγονός\nότι είναι οι μόνοι απο αυτού του είδους συγκροτήματα που συνέχισα απο το 1994\nνα βγάζουν δίσκους χωρίς μεγάλα κενά ανάμεσα τους.\nτο τελευταίο album φυσικά και τους εκτίναξε αφού ειναι και ωραίο,\nαλλά ειλικρινά δεν σας θύμισε κάτι; εγώ κάθε φορά που άκουγα το black hole and revelations στο ράδιο νόμιζα ότι άκουγα Puressence ή radiohead\nEdited by Erisabetsu, 09 May 2008 - 09:05.\nPosted 09 May 2008 - 16:16\nε καλα αυτοι ολοι μοιαζουν μεταξυ τους. Κ εγω ας πουμε που ειμαι ασχετος απο μπλακ μεταλ ναουμε οποια μπαντα κ να ακουσω θα μου φανει η ιδια. Εγω εχει ενα - δυο χρονια που τους ακουω (συνηδειτα) παντως. Κ οσους γνωστους εχω που εχουν λιγα παραπάνω παρε-δωσε με τη μουσική εχουν ακριβώς την ιδια γνώμη με τον Πυραμιδα.\nεπιτηδες ρε, για να μην εχει μπαρμπαδια σαν κ του λογου σου κ να μπορει να κανει παιχνιδι η νεολαια ανετα. Αν ημουν γκεη παντως του Μαθιου του ξηγουσα τονειρο.\nλυπαμαι φιλε...μονο που σου περασε απο το μυαλο..θεε μου φαντασιωσεις...\nPosted 15 May 2008 - 03:49\nΟχι δεν ειναι το ιδιο.Κιθαριστικα παντως τους γουσταρω τρελα.\nPosted 25 December 2008 - 21:31\nπάντως εγώ τους λατρεύω.Άκουσα καταλάθος το Time is running out και παρόλο που δεν μου έκανε εντύπωση κατέβασα την δισκογραφία τους(την οποία άκουσα μετά απο 6 μήνες) και τρελάθηκα.Το ένα cd καλύτερο απο το άλλο και τα τραγούδια τελείως διαφορετικά μεταξύ τους.Κάθε βδομάδα βέβαια που ξανακούω τα cd αλλάζω αγαπημένο τραγούδι.Ειδικά το Hoodoo με κάνει και ανατριχιάζω κάθε φορά που το ακούω.\nΆλλα αγαπημένα είναι τα:The Small Print,Muscle Museum,Hysteria,Exo-politics\nPosted 25 December 2008 - 22:59\nΚι εμένα μ' αρέσει ο ήχος τους.\nΤι σημασία έχει αν είναι εμπορικό ένα συγκρότημα ή όχι. Δηλαδή πες ότι τους ήξερες πριν να γίνουν γνωστοί και σου άρεσαν. Μετά θα πεις 'Α όχι είναι εμπορικά τα τραγούδια τους δεν μου αρέσουν πια'; Αν κάποιος κρίνει το τι θ' ακούσει σύμφωνα μ' αυτό που βλέπει και όχι μ' αυτό που ακούει, τότε έχει πέσει στην ίδια παγίδα που προσπαθεί να αποφύγει.


Αντιδράσεις από το Κ.Υ. Ακράτας για τις δηλώσεις που το απαξιώνουν… - protionline.grprotionline.gr\nΑντιδράσεις από το Κ.Υ. Ακράτας για τις δηλώσεις που το απαξιώνουν…\n“Η ΑΚΡΑΤΑ ΥΠΟΣΤΗΡΙΖΕΙ ΤΟ ΑΙΓΙΟ ΜΕ ΕΦΗΜΕΡΙΕΣ ΣΤΟ ΝΟΣΟΚΟΜΕΙΟ ΑΙΓΙΟΥ” ΥΠΕΝΘΥΜΙΖΕΙ Ο ΔΙΕΥΘΥΝΤΗΣ ΣΠ. ΜΑΡΚΟΥ\nΤην αντίδραση ιατρών και προσωπικού του Κέντρου Υγείας Ακράτας προκάλεσαν οι δηλώσεις τής υπεύθυνης φαρμακείου του ΕΟΠΥΥ Αιγίου Μαρίας Φάκου περί μη αποδοτικότητάς του, με αφορμή την διαμαρτυρία της για αποδυνάμωση της μονάδας ΠΕΔΥ Αιγίου εξαιτίας του «εντέλλεσθε» της 6ης ΥΠε προς τους δύο επικουρικούς ιατρούς Παθολόγους του ΠΕΔΥ, να εκτελούν εφημερίες στο Κέντρο Υγείας Ακράτας. Αντίθετα, οι γιατροί του Κ.Υ. Ακράτας υπενθυμίζουν πως υποστηρίζουν το Αίγιο με εφημερίες στο Νοσοκομείο Αιγίου…\nΥπενθυμίζεται ότι η κ. Φάκου είχε εκφράσει έντονη ανησυχία για περαιτέρω υποβάθμιση του ΠΕΔΥ Αιγίου, μετά το «εντέλλεσθε» προς τους δύο επικουρικούς ιατρούς Παθολόγους της τοπικής Μονάδας, να εφημερεύουν για ορισμένες ημέρες του μήνα στο Κέντρο Υγείας Ακράτας. Όπως είχε επισημάνει, το γεγονός αυτό σημαίνει ότι, λαμβάνοντας τα αντίστοιχα ρεπό που δικαιούνται, εφόσον απογευματινές ώρες θα εφημερεύουν αλλού, τις ημέρες εκείνες τα ιατρεία του ΠΕΔΥ στο Αίγιο, που εξυπηρετούν εκατοντάδες πολίτες, θα παραμένουν χωρίς Παθολόγους, εκτιμώντας ότι αυτό θα διαταράξει την εύρυθμη λειτουργία της μονάδας… Είναι χαρακτηριστικό ότι σε καθημερινή βάση υπάρχουν για τους συγκεκριμένους γιατρούς, 25 τακτικά ραντεβού ενώ δέχονται και περίπου δέκα έκτακτα περιστατικά και ανασφάλιστους. Η εντολή που έλαβαν οι γιατροί, που αφορά την μετακίνησή τους δύο ή τρεις φορές στο Κέντρο Υγείας Ακράτας, είχε ξεκαθαριστεί από τον διοικητή της 6ης ΥΠε Δημήτρη Κωστακιώτη, ότι έχει προσωρινό χαρακτήρα, με τους εργαζόμενους στο ΠΕΔΥ Αιγίου, ωστόσο να διατηρούν τις επιφυλάξεις τους…\nΠαράλληλα, η κ. Φάκου είχε αναφέρει κατηγορηματικά ότι στο Κέντρο Υγείας Ακράτας, δεν είναι παραγωγικό, τονίζοντας ότι αυτό αποδεικνύεται από τις συνταγογραφήσεις από την εξωτερική ιατρό που εξυπηρετεί χίλιους ασφαλισμένους. Η δήλωση αυτή προκάλεσε την αντίδραση του Διευθυντή του Κ.Υ. Ακράτας Σπύρου Μάρκου, ο οποίος, μιλώντας στo “protionline.gr” χαρακτήρισε ως απαράδεκτους τους ισχυρισμούς της κ. Φάκου, λέγοντας: ΄΄Η συγκεκριμένη κυρία δεν έχει εργαστεί ούτε μία ημέρα στο Κέντρο Υγείας Ακράτας. Δεν το έχει επισκεφθεί καν. Πώς είναι δυνατόν να δηλώνει ότι το Κέντρο Υγείας δεν παράγει έργο; Με ποιο δικαίωμα το απαξιώνει έτσι δημόσια; Σε ποια στοιχεία βασίζεται; Είναι άδικοι και απαράδεκτοι αυτοί οι ισχυρισμοί΄΄.\nΚαθ’ όλα νόμιμες οι μετακινήσεις\nΠαράλληλα, ο κ. Μάρκου επισήμανε: ΄΄Προσπαθούμε με το υπάρχον προσωπικό να καλύπτουμε τις εφημερίες. Από τη στιγμή όμως που οι δικοί μας ιατροί έχουν εξαντλήσει το σύνολο των εφημεριών, ως οφείλαμε, θέσαμε το πρόβλημα στην 6η ΥΠε. Όπως ο νόμος ορίζει, αποφασίστηκε η μετακίνηση ιατρών από άλλες μονάδες για την κάλυψη των αναγκών. Η μετακίνηση ιατρών από το ΠΕΔΥ Αιγίου είναι καθ’ όλα νόμιμη και δεν μπορούν να εξαιρούνται οι δικοί του ιατροί από αυτό που ισχύει πανελλαδικά. Θα ήταν ευχής έργο να έχουμε προσωπικό για να καλύπτουμε τις εφημερίες. Το ΠΕΔΥ Αιγίου δεν πρόκειται να αποδυναμωθεί από αυτή την απόφαση και σε καμία περίπτωση δεν έχουμε αυτό το σκοπό. Μην ξεχνάτε ότι εμείς στηρίζουμε το Αίγιο, αφού πέντε ιατροί του Κέντρου Υγείας Ακράτας εφημερεύουν στο Νοσοκομείο Αιγίου. Επίσης, όποτε χρειάστηκε προσφέραμε ιατρικό προσωπικό και στο ΠΕΔΥ. Άλλωστε, ενδεχομένως τον ερχόμενο μήνα να μην υπάρχει αυτή η ανάγκη και να μην χρειάζεται η μετακίνηση των δύο ιατρών του ΠΕΔΥ. Δεν έχουν απολύτως καμία βάση τα όσα ισχυρίζεται η κ. Φάκου΄΄.\nΑΙΓΙΟ · ΑΝΤΙΔΡΑΣΕΙΣ · ΕΦΗΜΕΡΙΕΣ · ΚΕΝΤΡΟ ΥΓΕΙΑΣ ΑΚΡΑΤΑΣ · ΜΑΡΙΑ ΦΑΚΟΥ · ΝΟΣΟΚΟΜΕΙΟ · ΣΠΥΡΟΣ ΜΑΡΚΟΥ\nΝέα προβολή του ντοκιμαντέρ για την Παναγία Τρυπητή\nΗΦΑΙΣΤΟΣ/ΑΧΙΛΛΕΑΣ: Νίκη απόψε και… βλέπουμε


Δήμαρχος Αμοργού: Αδικία η κατάταξη στο επίπεδο 2 Covid-19 - Psts.gr\n13 Οκτωβρίου 2020 16:15\nΌλοι μαζί, με τα λιγοστά μέσα που διαθέτουμε, καταφέραμε να ανταποκριθούμε στην πιστή τήρηση των υγειονομικών πρωτοκόλλων και να αναδείξουμε το νησί μας σε ένα ασφαλή και καθαρό προορισμό».\nΗ επιστολή εστάλη προς τους υπουργούς: Υγείας Βασίλη Κικίλια, Ψηφιακής Πολιτικής Κυριάκο Πιερακκάκη και προς τον Υφυπουργό Πολιτικής Προστασίας και Διαχείρισης Κρίσεων Νίκο Χαρδαλιά.\nΕπίσης κοινοποιήθηκε στον Υπουργό Εργασίας και Κοινωνικών Υποθέσεων Ιωάννη Βρούτση, τους Βουλευτές Κυκλάδων Κατερίνα Μονογυιού, Φίλιππο Φόρτωμα, Νίκο Συρμαλένιο, στον Περιφερειάρχη Νοτίου Αιγαίου Γιώργο Χατζημάρκο και στον πρόεδρο ΠΕΔ Νοτίου Αιγαίου Αντώνιο Καμπουράκη.\nΑπό την αρχή της εκδήλωσης της πανδημίας του Covid-19 μέχρι σήμερα, οι κάτοικοι, οι επαγγελματίες και οι φορείς της Αμοργού επέδειξαν τεράστια υπευθυνότητα και συνέπεια. Όλοι μαζί, με τα λιγοστά μέσα που διαθέτουμε, καταφέραμε να ανταποκριθούμε στην πιστή τήρηση των υγειονομικών πρωτοκόλλων και να αναδείξουμε το νησί μας σε ένα ασφαλή και καθαρό προορισμό.\nΗ προσπάθεια μας αυτή, ενώ χαίρει διεθνούς αναγνώρισης, αναιρείται πλήρως από τον Χάρτη Υγειονομικής Ασφάλειας και Προστασίας από τον Covid -19, η εφαρμογή του οποίου ξεκίνησε σήμερα.\nΗ Αμοργός με την πεντακάθαρη επιδημιολογική εικόνα βρίσκεται στο επίπεδο 2 της Επιτήρησης, λόγω της κατάταξης ανά περιφερειακή ενότητα. Η κατάταξη αυτή είναι τελείως άδικη και συνιστά\nπαραπληροφόρηση με θύμα την ταλαιπωρημένη τοπική μας οικονομία.\nΣας ζητάμε να διορθώσετε άμεσα την αδικία αυτή και να μας κατατάξετε σύμφωνα με τα επίσημα επιδημιολογικά στοιχεία που αφορούν τον Δήμο μας.\n« Ενώνουν τις δυνάμεις του Δήμος...\nΕγκαινιάστηκε η ηλεκτρική διασ... »


Δόξα: Ο κόσμος δεν… πολυψήνεται ακόμα… | Centra.gr\nΑρχική SUPER LEAGUE2 Δόξα: Ο κόσμος δεν… πολυψήνεται ακόμα…\nΔόξα: Ο κόσμος δεν… πολυψήνεται ακόμα…\nΔύο και απόλυτα αλληλένδετα μεταξύ τους είναι τα στοιχεία που μένουν από την κυριακάτικη ισοπαλία της Δόξας με τον Λεβαδειακό. Η προσέλευση του κόσμου και η χαμηλής ποιότητας αγωνιστική εικόνα.\nΣε μια χρονιά όπου η ομάδα δεν θα κινδυνεύσει και το αγωνιστικό κομμάτι δίνει τα πρωτεία του ενδιαφέροντος στο διοικητικό, η συμπεριφορά του κόσμου της ομάδας μονοπωλεί το ενδιαφέρον καθώς αυτή είναι που δρομολογεί την κατεύθυνση των εξελίξεων.\nΜετά από μια τόσο εκκωφαντική εκτός έδρας επιτυχία, μέσα στον Πλατανιά, σε ένα παιχνίδι που δεν θα είχε τηλεοπτική κάλυψη και απέναντι σε μια ομάδα όπως ο Λεβαδειακός, με «πιασάρικο» ποδοσφαιρικό όνομα (ειδικά για τα δεδομένα της κατηγορίας) όλοι περίμεναν μια προσέλευση φιλάθλων «δυνατή» σε αριθμό.\nΧωρίς άλλες δικαιολογίες, εργάσιμο μέρας κλπ, οι 1600 φίλαθλοι που καταμετρήθηκαν από τους υπεύθυνους του γηπέδου, αν μη τι άλλο, είναι ένας αριθμός που απογοητεύει.\nΔείχνει ότι υπάρχει μια κατάσταση που δεν τραβάει τον κόσμο να έρθει κοντά στο πλευρό της ομάδας. Οι κινήσεις δεν πείθουν, τα πρόσωπα δεν προσελκύουν. Και επειδή δεν υπάρχει η πολυτέλεια του χρόνου, ούτε η οικονομική άνεση, πρέπει να γίνουν αλλαγές που να διαμορφώσουν ένα καλύτερο κλίμα και συνθήκες για να προσελκύσουν τη στήριξη του κόσμου.\nΈνα γεμάτο γήπεδο είναι αυτό που θα γοητεύσει τον καλοπροαίρετο επενδυτή ενώ μια αδύναμη έδρα είναι χώρος δράσης για παράγοντες με …πονηρή σκέψη.\nΗ ομάδα με αυτά τα δεδομένα δεν μπορεί να περιμένει εύκολα μια καλύτερη επόμενη μέρα.\nΣε ότι αφορά το αγωνιστικό κομμάτι, εκεί η εικόνα απείχε πολύ από αυτή που περιμένει να δει ο κόσμος για να «ζεσταθεί» και να επιστρέψει στο γήπεδο.\nΗ Δόξα που πέρασε με διπλό μέσα από την έδρα του υποψήφιου για άνοδο Πλατανιά, είναι αρκετά δύσπεπτο για το φίλαθλό της, να προσπαθεί να κλέψει τη νίκη από τον Λεβαδειακό που έρχεται από την ουρά της βαθμολογίας.\nΜε ελάχιστη επιθετική δημιουργία και χωρίς τύχη για τη μία φάση που θα φέρει το χρυσό γκολ της νίκης, η ισοπαλία (άλλη μια) είναι ότι καλύτερο μπορούσε να πάρει από την αναμέτρηση. Μια ισοπαλία απέναντι σε έναν αντίπαλο με συνολικά καλύτερη αγωνιστική εικόνα που όμως ευτυχώς είχε τεράστια προβλήματα στη δημιουργία μιας πετυχημένης τελικής προσπάθειας !!!\nΈτσι λοιπόν εκεί που η κατάσταση πήγε να δώσει ενθαρρυντικά μηνύματα στον κόσμο που συνεχίζει να απέχει και να μην βοηθάει, στο βαθμό που μπορεί, ήρθε αυτή η ανάποδη εικόνα να ενοχλήσει και να προβληματίσει ακόμη και πολλούς από αυτούς που ήταν κυριακάτικα στο γήπεδο.\nΤο παιχνίδι μέσα στα Γιάννενα καθώς είναι και τηλεοπτικό, είναι μια καλή ευκαιρία για ρεφάρισμα για τους παίκτες της Δόξας ώστε να μην μειωθεί περισσότερο η παρουσία του κόσμου στο επόμενο εντός έδρας παιχνίδι. Η ομάδα έχει ανάγκη από έσοδα για να αντέξει.\nΠροηγούμενο άρθροΡεκόρ τριπόντων και 8-0 ο Παναθηναϊκός\nΕπόμενο άρθροΤούμπα, η… εκκλησία του ελληνικού ποδοσφαίρου (vids)


Χρήστος Ζερεφός: Υπάρχει πιθανότητα ο κορωνοϊός να προέρχεται από το λιώσιμο των πάγων - Δυνατή Ελλάδα\nΧρήστος Ζερεφός: Υπάρχει πιθανότητα ο κορωνοϊός να προέρχεται από το λιώσιμο των πάγων\ngeoathanasΔημοσιεύτηκε: 27-07-2021 01:07:01Δημοσιεύτηκε: 1 Ιουλίου 2021 11:010\nΣε κλοιό καύσωνα παραμένει η χώρα και τα δύσκολα είναι μπροστά μας. Πέμπτη και Παρασκευή όλη η χώρα θα είναι καμίνι. Η πιο ζεστή ημέρα θα είναι η Πέμπτη όπου η θερμοκρασία θα φτάσει στα ηπειρωτικά τοπικά στους 42 με 43 βαθμούς Κελσίου.\nΌπως ανέφερε η μετεωρολόγος του ΣΚΑΪ Χριστίνα Σούζη την Πέμπτη σχεδόν σε όλη την χώρα θα είναι αυξημένες οι θερμοκρασίες.\nΤην Παρασκευή ωστόσο πέφτει η θερμοκρασία τουλάχιστον στα Δυτικά κεντρικά και βόρεια.\n«Οι καύσωνες στην χώρα μας χαρακτηριστικά έγιναν πολύ γνωστοί μετά το επεισόδιο που είχαμε το 1987 και όταν επανήλθε μετά από 10 χρόνια ο επόμενος καύσωνας ενώ μετά από 10 χρόνια που μπήκαμε στον νέο αιώνα είχαμε απανωτούς 4 καύσωνες από τους οποίους ο πιο ενδιαφέρον ήταν αυτός του 2007 και τώρα είναι και αυτός» είπε χαρακτηριστικά.\nΌπως εξήγησε μάλιστα αυτό που είναι ενδιαφέρον είναι ότι η αποσταθεροποίηση δεν αφορά μόνο την Μεσόγειο.\n«Έχουμε δει να λιώνουν οι πάγοι στην Νότια Σιβηρία με ρυθμούς καταπληκτικούς.\n»Υπάρχει πιθανότητα ακόμα και ο κορωνοϊός να προέρχεται από το λιώσιμο των πάγων στην περιοχή της Νότιας Σιβηρίας» επεσήμανε, αναφέροντας πως αυτό είναι το ενδιαφέρον στην ιστορία της Σιβηρίας.\nΌπως δήλωσε υπάρχει σχετική εργασία δημοσιευμένη σε έγκυρο περιοδικό καθώς και σχετικό συνέδριο που έγινε στην Γερμανία και τη Νέα Υόρκη.\n«Επομένως είμαστε για τα καλά μέσα στην ανθρωπογενή κλιματική αλλαγή» είπε ενδεικτικά.\nΕρωτηθείς για τον λόγο που υπάρχει αυτή η έξαρση που καταγράφεται τώρα ο ίδιος σχολίασε πως ήταν αναμενόμενο και πως έχουν ξεπεραστεί οι στόχοι που είχαν τεθεί στην διάσκεψη των Παρισίων.\nΔηλαδή το 1,2 βαθμούς C παγκοσμίως και ο στόχος είναι να μην ξεπεράσουμε το 1,5 μέχρι το 2030.\n«Το κόστος των ακραίων φαινομένων αυξάνει.\n»Έχει εκατονταπλασιαστεί τα τελευταία χρόνια και το χειρότερο είναι ότι οι δασικές πυρκαγιές σε αριθμό και ένταση αυξάνουν» σημείωσε ο ίδιος και έκανε έκκληση για ιδιαίτερη προσοχή από τους πολίτες τις επόμενες ημέρες σχετικά με το άναμμα φωτιών.